Esimestel  ajalehtedel oli ees mitmesuguseid raskusi. Puu­dus kõigepealt laiemas ulatuses algeline nõue - lugemisoskus, puudus organiseeritud ühiskond, puudus ka aimdus ajalehest ja selle tähtsusest üldse. Kõik tuli alles rajada. Aga oli veel tei­sigi raskusi. Juba ajalehe loasaamine oli raske küsimus ja ainult püsivus, tahtekindlus ning veene, et selle kaudu võib midagi korda saata, suutis loa välja tuua. Ja kui luba oligi käes, seisis ikka ja jälle ajakirjandus "kitsaste väravate" ees, mis olid ehi­tatud tsensuuri,  kohalike eesõigustatud kihtide ja ametliku võimu poolt. Nii sai teinekord väga vähe rääkida või tuli rääkida mõistu. Kuid tihti tuli rääkida ka asjust, mis rahvale veel kaugel seisid ja mis alles tulevikus võisid lähedale tulla või mille ligi teda ei lastud.